**УСЛОВИЯ НА КОНКУРСА**

**І.** **Предмет на конкурса:**

**На основание чл.259, ал. 1 от ЗПУО, във връзка със ЗПУО, в сила от 01.08.2016г., чл.19 от Наредба № 5/03.06.2016г. за предучилищно образование, във връзка с провеждане на конкурс за отдаване под наем почасово на помещения в детската градина за провеждане на допълнителни образователни дейности с децата и заповед № 1969/16.06.2014 г. на Кмета на Община Варна и Заповед № 3642/ 03.10.2016г., като за целта отдава под наем почасово помещения със стартова базисна наемна цена, както следва:**

**Ателие „ Изкуства“** - площ – 25 кв.м. Начална конкурсна цена на обекта определена по действащата “Методика за определяне на стартови базисни цени при обявяване на търг за отдаване под наем на общински недвижими имоти” приета от Общински съвет - 6,00 лева за един астрономически час със следните позиции за срок до 30.09.2019г., със следните позиции:

ДЕЙНОСТ – ШКОЛА ПО ПРИЛОЖНО-ДЕКОРАТИВНИ ТЕХНИКИ ВЪРХУ КЕРАМИКА, СТЪКЛО, ТЕКСТИЛ И КОПРИНА ЗА ДЕЦА

***Обособена позиция 1*:  *четвъртък от 11,00 –12 ,00 ч***

**ІІ. Посочената конкурсна цена** е определена по Методиката е начална стартова цена.

**ІІІ. Срок и място за получаване на конкурсната документация** - от 04.11.2016 г. до 18.11.2016 г. от 10.00 ч до 16.00 ч при ЗАС на детското заведение, както и от официалната интернет –страница на детската градина www.odz15varna.eu

Конкурсната документация включва:

- Условия на конкурса

- Заявление;

- Декларация по образец, за получаване и запознаване с конкурсните условия;

- Декларация по образец, за извършен оглед на обекта;

- Декларация по образец, за неразгласа на информацията, предоставена във връзка с участието в конкурса;

- Проект на договор.

**ІV. Депозит**

Депозитът за участие се определя в размер на стартовата месечната наемна цена, определена по действащата „Методика за определяне на стартови базисни цени при обявяване на търг за отдаване под наем на общински нежилищни имоти„.

Сумата се внася по сметката на ДГ № 36 -Варна:

**ЦКБ - АД – Варна**

**IBAN – BG16 CECB979033D2062800**

**BIC – CECBBGSF**

В срок 5 работни дни след изтичането на срока за обжалване на заповедта на директора за спечелилия конкурса се освобождават депозитите на участниците, като този, отговарящ на спечелената обособена позиция на спечелилия конкурса се трансформира в гаранция за изпълнение на договора и към нея преди подписване на договора се внася разликата до предложената цена по оферта. Депозитът се задържа до изтичане срока на договора. В случай, че от участник в конкурса бъде подадена жалба срещу заповедта на директора за утвърждаване на спечелилите конкурса участници, се задържа и неговият депозит до окончателното приключване на производството по жалбата.

**V.Срок за подаване на предложенията от кандидатите** от 04.11.2016 г. до 18.11.2016 г. от 10.00 ч до 16.00 ч в канцеларията на ЗАС в ДГ №36.

**VІ. Време и начин за оглед на обекта** - от 04.11.2016 г. до 18.11.2016 г. от 10.00 ч до 16.00 ч в присъствието на ЗАС или друг служител на детското заведение.

**VІІ. Конкурсът** за отдаване под наем почасово на физкултурен салон и ателие

„ Изкуства“ ще се проведе на 21.11.2016 г. от 13.00 ч в дирекцията на ДГ №36.

**VІІІ. Списък на документите, които следва да бъдат представени от кандидатите:**

1. Заявление по образец за участие в конкурса;

2. ЕИК/за еднолични търговци и търговски дружества, регистрирани в Търговския регистър към Агенция по вписванията/, съдебно удостоверение за актуално правно състояние на заявителя / за юридически лица с нестопанска цел, регистрирани по реда на ЗЮЛНЦ/ или документ за самоличност за физически лица/ копие, заверено от участника/;

3. За юридически лица и еднолични търговци – съдебни удостоверения, издадени от участника, че:

-не е обявен в несъстоятелност;

- не се намира в производство за обявяване в несъстоятелност;

- не се намира в ликвидация

4. Декларация по образец за получаване и запознаване с конкурсните условия;

5. Декларация по образец за извършен оглед на обекта ;

6. Декларация по образец за неразгласа на информацията, предоставена във връзка с участието в конкурса;

7. Платежен документ за внесен депозит;

8. Удостоверение за липса на задължения по данъчно-осигурителната сметка от съответното подразделение на Националната агенция за приходите / оригинал или копие, заверено от участника/;

9. Служебна бележка за недължими общински вземания към Община Варна / оригинал или копие, заверено от участника/;

10. Проект на договор, подписан от участника;

11. Свидетелство за съдимост за преподавателите, които ще осъществяват дейността, за която се наема помещението;

12. Ценово предложение в запечатан непрозрачен плик;

13. Свидетелство за професионална квалификация ;

**ІХ.Общи условия за участие:**

1.Предложените от участника преподаватели да притежават съответната квалификация за преподаване на Приложни изкуства и работа с деца в ПУВ.

2.Право на участие в процедурата имат всички български физически и юридически лица, както и техните обединения.

3.Помещенията не могат да се преотдават на трети лица и се ползват изключително за образователни учебни дейности.

4.Необходимо условие за участие в процедурата е попълване на документацията и внасяне на офертните документи по реда, правилата и изискванията дадени в настоящите условия.

5.Когато в срока, определен за подаване на конкурсните предложения, постъпи предложение само от един кандидат или не постъпи предложение този срок може да бъде удължен с още 14 дни, по преценка на конкурсната комисия.

6.В срок 5 работни дни след изтичане на срока на обжалване на заповедта се освобождават депозитите на участниците, като този, отговарящ за спечелената обособена позиция на спечелилия конкурса се трансформира в гаранция за изпълнение на договора и към нея преди подписване на договора се внася разликата до предложената цена по оферта. Гаранцията се задържа до изтичане на срока на договора. В случай, че от участник в конкурса бъде подадена жалба срещу заповедта на директора за утвърждаване на спечелилите конкурса участници се задържа и неговия депозит до окончателно приключване на производството по жалбата.

7.Директорът на учебното заведение сключва договор за наем със спечелилия конкурса по приложения към конкурсната документация образец, в срок до 30 дни от влизане в сила заповедта за класиране на участниците, след извършен предварителен контрол от дирекция „ ОМД“. Договорът се подписва и от главен счетоводител.

8.В договорът задължително се включват условията при които е спечелен конкурса.

9. Преди сключване на договора участниците, спечелили конкурса, представят **Учебна програма за провеждане на занятията** съобразена с рамковите изисквания за учебна програма в детска градина. **Учебната програма** става неразделна част от договора.

10.Внасянето на каквото и да било изменение в предоставения с конкурсната документация договор или неявяването на спечелилия конкурса участник за сключване на договор се счита за отказ и депозитът му не подлежи на връщане.

11. В случай, че договорът не бъде сключен по вина на спечелилия конкурса участник депозита му се задържа, а директорът въз основа на доклад от председателят на конкурсната комисия издава заповед за даване на нов срок от 30 дни за сключване на договор със следващия класиран участник по условията на офертата му. Със същата заповед се определя и нов срок, в който класирания на следващо място участник следва да внесе сума в размер на един месечен наем по предложената оферта като гаранция за изпълнение на договора.

12.Ако в определения срок не бъде сключен договор по причини независещи от волята на участника спечелил конкурса съответно на класирания на следващо място участник директорът издава заповед за удължаване на срока за сключване на договор.

13.При неизпълнение на поетите с договора задължения по условията на конкурса спечелилия участник понася санкции определени в условията на договора.

14. Предаването на обекта – предмет на конкурса се извършва в срок от три работни дни от влизане в сила на договора чрез двустранно подписан приемо –предавателен протокол между наемателя и представител на детската градина

**X. Участниците в конкурса** подават предложенията си в запечатан непрозрачен плик в указания срок. Върху плика се отбелязва името/фирмата/ и адреса на участника, обекта – предмет на конкурса и обособените позиции, за които кандидатства. Удължаването на срока се обявява в два местни ежедневника – в. “Позвънете” и в. „Народно дело”, на информационното табло и на официалната интернет – страница на детската градина www.odz15varna.eu, като задължително съдържа дата, място и час на провеждане на конкурса.

**XІ. Не се разглеждат предложения, които:**

- са подадени след срока, определен със заповедта;

- са подадени в незапечатан или прозрачен плик;

- не съдържат документи за внесен депозит за участие в конкурса;

- не съдържат който и да е от документите, посочени в конкурсната документация.

**ХII. Оценка и класиране на предложенията по следните критерии:**

На първо място се класира участника, предложил най- висока цена за съответната позиция.